**201224**

**Адонирам Джадсон**

***«Антақияда Исаның жолын қуушы шәкірттері алғаш рет «мәсіхшілер» деп аталды.»***

***(Елшілердің істері 11:26)***

Ол «Бирмадағы Иса Мәсіхтің адамы» деп аталды. Бұл атақ мақтау емес, Адонирам Джадсон атты жас миссионерге бағытталған мысқыл болды. Ол Бирмаға, Буддаға табынатын шағын, әдемі елге Ізгі хабарды жеткізбекші болып келген еді. 1813 жылы 13 шілдеде Джорджия кемесі Рангун айлағына зәкір тастаған кезде, ол жиырма бес жаста, ал оның әйелі жиырма бірде болатын.

Оның келуін адамдар қуана-қуана қарсы алды ма? Мүлдем жоқ! Үкімет, оларды күтпеген қонақ деп атады, сондықтан мейірімді кеден қызметкері, оған кемеге отырып, үйіне қайтуына кеңес берді. «Мен не туралы айтып тұрғанымды білемін. Бұл сіздің жағдайыңызда жасай алатын ең дұрыс нәрсе», - деді ол. «Мұнда сіз тек жүректі ауыртудан басқа ештеңе алмайсыз».

Уақыт өте келе, оның сөздерінің шын болып шықты, бірақ Бирма патшасы да, елдің біріккен әскерлері де осы талапкер жас жігітке Бирма жеріне айқыш ағашты орнатуға кедергі бола алмады. Бұл оған оңайға соққан жоқ. Өлім одан балаларын ғана емес, сонымен бірге өзі өте жақсы көретін әйелін де алып алды. Алайда Джадсон сонда да берілген жоқ.

Осы сәтте сіз: «Бұл адам, Джадсон, Бирмаға 1813 жылы келді емес пе? Бірақ бұл баяғыда болған ғой! Неге бізді бұрыннан келе жатқан оқиғалар туралы айтып мазалап жатырсыз?» - деп айтуыңыз мүмкін.

Бұған өте жақсы себептер бар. Бүгін бізге Адонирам Джадсон сияқты адамдар өте қажет. Біз өміріміздегі дұрыс мақсатты, мінезіміздің беріктігін, берілгендік сезімін, жалынды ұмтылысымызды жоғалтып алдық. Ең оңай жолды таңдай отырып, біз тек орташа деңгейге негізделіп, өмірде ештеңеге қол жеткізе алмаймыз. Джадсон, зейнетақымен және жалақымен қанағаттанатын кейбір қазіргі адамдар сияқты емес, ол өмірде тек айқыш ағаш пен тәжді іздеді.